AaB spillede torsdag aften pokalsemifinale på Aalborg Stadion mod Silkeborg. Forud for kampen mødte TV2 Nord AaB fans på Munken i Aalborg - og de var ikke i tvivl: - Vi vinder, og så skal vi i Parken, lød det fra en af fansene, Lars Frederiksen. Dagens kamp mod Silkeborg er en kort pause fra det faktum, at AaB chancer for at overleve i superligaen er meget små. Chancen er der på søndag Fansene er dog ikke meget for at tale krisen op, for der er stadig en chance - på søndag. - Den er der, men om den er stor, jeg tvivler lidt, siger Lars Frederiksen. Rykker AaB ned er det første gang siden 1986, at AaB ikke spiller i landets fineste række. Hvordan det er kommet hertil, har fansene et bud på. - Der har været masser af trænerskifte og uro, og det, tror jeg, er årsag til, at vi ligger der, hvor vi gør i dag, siger Christian Simoni, der torsdag eftermiddag var på Munken i AaB-feststemning. For stemningen er i top, og Christian Simoni er med AaB uanset, hvordan det går. - Jeg har siddet på samme sæde siden 1995, så det gør jeg også fremover, fastslår han.

Opsummering:
Fansene er på på plads og tror på en sejr over Silkeborg i pokalsemifinalen.